lietuvos respublikos krašto apsaugos
ministras

ĮSAKYMAS

DĖL KRAŠTO APSAUGOS MINISTRO 2004 M. KOVO 8 D. ĮSAKYMO NR. V-206

„DĖL LIETUVOS RESPUBLIKOS KRAŠTO APSAUGOS MINISTERIJOS DARBO REGLAMENTO PATVIRTINIMO“ PAKEITIMO

2021 m. kovo 22 d. Nr. V-193

Vilnius

P a k e i č i u Lietuvos Respublikos krašto apsaugos ministerijos darbo reglamentą, patvirtintą Lietuvos Respublikos krašto apsaugos ministro 2004 m. kovo 8 d. įsakymu Nr. V-206 „Dėl Lietuvos Respublikos krašto apsaugos ministerijos darbo reglamento patvirtinimo“:

1. Pakeičiu 7 punkto antrąją pastraipą ir ją išdėstau taip:

„Krašto apsaugos ministrą laikinai pavaduoti gali tik Ministro Pirmininko paskirtas kitas Vyriausybės narys. Pavaduojantis ministras neatlieka funkcijų, nurodytų Vyriausybės įstatymo 26 straipsnio 2 dalyje. Kai krašto apsaugos ministrą laikinai pavaduoja kitas Vyriausybės narys, ministro įgaliotas viceministras ar ministerijos kancleris ne ilgiau kaip 30 dienų atlieka šias funkcijas:“.

2. Pakeičiu 42 punktą ir jį išdėstau taip:

„42. Ministerijos administracijos padalinių ir KAS institucijų, kurių veiklos koordinuoti ir kontroliuoti krašto apsaugos ministras nėra pavedęs viceministrams ar Ministerijos kancleriui, vadovams pavedimus turi teisę skirti tik ministras, o jo nesant – ministro įgaliotas viceministras arba ministerijos kancleris.“

3. Pakeičiu 53 punkto antrąją pastraipą ir ją išdėstau taip:

„Kai ministro nėra, Vyriausybei teikiamus teisės aktų projektus, taip pat Vyriausybės darbo reglamente įvardytus kartu su teisės akto projektu teikiamus dokumentus vizuoja ministro įgaliotas viceministras arba ministerijos kancleris ir ministrą pavaduojantis kitas Vyriausybės narys, o teikimus Vyriausybei pasirašo ministrą pavaduojantis kitas Vyriausybės narys.“

4. Pakeičiu 65 punktą ir jį išdėstau taip:

„65. Vyriausybės posėdžiuose priimtus su Ministerijos kompetencijos sritimi susijusius sprendimus, įformintus Vyriausybės nutarimais, krašto apsaugos ministras pasirašo Vyriausybės elektroninio pasirašymo informacinėje sistemoje (ELPAS) saugiuoju elektroniniu parašu. Kai nutarimą pasirašo pavaduojantis ministras, nutarimą prieš tai saugiuoju elektroniniu parašu vizuoja ministro įgaliotas viceministras arba ministerijos kancleris.“

5. Pakeičiu 96 punkto antrąją pastraipą ir ją išdėstau taip:

„Nesant krašto apsaugos ministro, šiuos dokumentus pasirašo ministro įgaliotas viceministras arba ministerijos kancleris ir apie tai informuoja ministrą.“

Krašto apsaugos ministras	Arvydas Anušauskas